tomron87/hebrew-wikipedia-sentences-corpus huggingface dataset:
מדליין קרון מ-American Songwriter תיארה את קו העלילה ב-"" כ"נרטיב מוכר מדי שמגיע לפני חג ההודיה".
מאורה ג'ונסטון מאנטרטיינמנט ויקלי בחרה ב-"" כדוגמה "מובהקת" לכתיבת השירים וההפקה הגבוהה ב-Evermore.
Club סברה ש-"" מהווה דוגמה ללכידות הקולית ולסגנון כתיבת השירים החורפי ב-Evermore, בעוד שפטריק ראיין מ-USA Today זיהה את השיר כסימן היכר של "הפנטזיה האסקפיסטית" ב-Evermore וציין שהוא עוסק בנרטיבים ונקודות מבט שונות.
ב-Insider שיבחו את ההפקה ה"עבה" יותר של השיר ואת השירה העדינה של סוויפט.
קלי אלגרם אמרה שהוא "גדוש בזיכרונות".
בביקורת על Evermore, ג'ייסון ליפשוטז מבילבורד בחר ב-"" כדוגמה לכך שהאלבום "מציע תקווה ואריכות ימים, אף על פי שיש הריסות ושיברונות".
ליפשוטז דירג את השיר כרצועה השביעית הטובה ביותר באלבום, ותיאר אותו כשיר שיכול להתאים ל-Speak Now או Red, אך עם סיפור והפקה "חכמים" יותר.
רשימות כל הזמנים וסוף שנה
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג52BuzzFeed167 השירים הטובים ביותר של טיילור סוויפט, לפי דירוג10Vulture179 השירים הטובים ביותר של טיילור סוויפט, לפי דירוג40
לאחר יציאתו של Evermore, במצעד שפורסם ב-26 בדצמבר 2020, "" הופיע לראשונה במקום ה-39 במצעד הבילבורד הוט 100 לצד 14 השירים האחרים מהאלבום; בשבוע הבא הוא ירד למקום ה-91, ולאחר מכן יצא מהמצעד.
הוא הופיע לראשונה במקום ה-13 ברולינג סטון טופ 100, עם מכירות של למעלה מ-134,000 עותקים שנמכרו ו-16.2 מיליון השמעות שנצברו בשבוע הראשון שלו.
הוא הופיע לראשונה במקום השישי במצעד השירים האלטרנטיביים, שם שהה שבעה שבועות.
הוא זכה להצלחה בינלאומית, והופיע לראשונה במקום ה-13 בקנדה הוט 100, ה-23 בבילבורד גלובל 200 וה-24 במצעד הסינגלים האוסטרלי.
כל הקרדיטים שלהלן לקוחים מטיידל, ופיצ'פורק.
אזורתאריך יציאהפורמטחברת תקליטיםמקורכלל העולם11 בדצמבר 2020הזרמת מוזיקה • הורדה דיגיטליתריפבליק
"" (בעברית: "(זו סתם) הדרך שאתה אוהב אותי") הוא שיר של הזמרת והרקדנית פאולה עבדול, אשר נכתב עבור אלבום הבכורה שלה.
הוא יצא כסינגל השני מתוכו ב-2 באוגוסט 1988 על ידי וירג'ין רקורדס.
ההוצאה המחודשת שלו יצאה לאור ב-15 בספטמבר 1989.
השיר הגיע למקום השלישי במצעד הבילבורד הוט 100.
השיר נכתב במפתח בסולם דו מינור בקצב של 120 פעימות בדקה.
השירה של עבדול משתרעת בין A3 ל-D5.
הווידאו קליפ של השיר היה הראשון של עבדול שבוים על ידי הבמאי דייוויד פינצ'ר ביולי 1988, שלימים יביים את הקליפים המצליחים ביותר שלה.
הוא כולל בתוכו את עבדול רוקדת ושרה עם רקדנים נוספים.
נכון לאפריל 2021, מונה הצפיות של הקליפ עומד על למעלה מ- מיליון צפיות.
(בעברית: התקף אהבה) הוא אלבום האולפן השביעי של הזמר-יוצר האמריקאי ביל וית'רס, אשר יצא לאור בשנת 1979 על ידי חברת התקליטים קולומביה רקורדס.
זהו אלבום פאנק, רית'ם אנד בלוז ומוזיקת נשמה, המאפיין את סגנונו הייחודי של וית'רס.
אף על פי שזכה לביקורות חיוביות בקרב מבקרי המוזיקה, הוא לא הניב אף להיט יוצא דופן כמו באלבומים המוקדמים יותר.
בשונה מאלבומים אחרים, באלבום זה וית'רס לא כתב את כל השירים לבדו; הוא שיתף פעולה עם הפסנתרן פול סמית' , שעמו כתב את כל השירים מלבד אחד: "Memories Are That Way", אותו כתב וית'רס לבדו.
המילים באלבום מאופיינות בעדינות המוכרת של כתיבתו של וית'רס, הסינגל המוביל בו, "Don't It Make It Better" הוא מהיר וקולח, וסינגל ההמשך שלו, "You Got the Stuff" הוא שיר פאנק.
הגיע לשיא המכירות שלו במקום ה-50 במצעד אלבומי ה-R&B/היפ-הופ, נמוך ביחס לאלבומים קודמים, ולמקום ה-134 בבילבורד 200. מאוחר יותר, בשנת 2008, יצא האלבום במהדורה דיגיטלית וזכה להצלחה ניכרת.
"Don't It Make It Better" זכה לתוצאות הטובות ביותר במצעדי הסינגלים מבין כל שירי האלבום, והגיע למקום ה-30 במצעד שירי ה-R&B/היפ-הופ, אולם הסינגל השני, "You Got the Stuff" הגיע למקום 85 בלבד באותו מצעד.
"" הוא שיר של להקת הרוק הבריטית קווין.
השיר נכתב והולחן על ידי גיטריסט הלהקה בריאן מיי והוא הרצועה החמישית באלבום האולפן הרביעי של הלהקה A Night at the Opera.
כמו כן השיר הופיע כצד ב' של הסינגל "You're My Best Friend".
השיר מספר אודות קבוצת חוקרי חלל היוצאים למסע בן שנה.
בשובם, הם מבינים כי על כדור הארץ חלפו כבר מאה שנים ויקיריהם כבר מתו או שהם זקנים.
התופעה נובעת מהתארכות הזמן אותה תיאר אלברט איינשטיין בתורת היחסות הפרטית.
השיר מתאר את המסע במילים מעורפלות ולא מתייחס ספציפית למסע חלל עתידני, אלא מתאר אותו כמו מסע של חלוצים לארץ חדשה.
באותה העת עבד בראיין על עבודת הגמר שלו באסטרופיזיקה, אך זנח את לימודיו כדי להמשיך בקריירה עם הלהקה.
עם זאת, בשנת 2006, חידש את לימודיו וסיים את עבודת הגמר שלו, שכותרתה A Survey of Speed Radial in the Zodiacal Dust Cloud, וקיבל את הדוקטורט שלו בשנת 2008.
להקת קווין קראה לשנים מאלבומיה על שמות סרטי האחים מרקס, "לילה באופרה" ו"יום במרוצים" .
בעקבות כך, היחיד מהאחים מרקס שהיה עדיין בחיים, גראוצ'ו מרקס, הזמינם לביתו במרץ 1977 שם ניגנו לו את השיר בסגנון א-קפלה.
חמישה חודשים לאחר מכן גראוצ'ו נפטר.
בראיין מיי שר את השיר בהקלטות אולפן וזהו אחד השירים היחידים שלו בהקלטות הלהקה.
מיי ביקש מבאסיסט הלהקה, ג'ון דיקון, לנגן בשיר קונטרבס בתור בדיחה אבל להפתעתו הרבה, ג'ון הגיע לסטודיו עם הכלי כמה ימים אחר כך, מוכן לנגן איתו.
בהופעות החיות היה השיר אחד מהפופולריים ביותר.
לראשונה בוצע בהופעה חיה באדינבורו בספטמבר 1976 ונשאר ברשימת השירים בהופעות עד דצמבר 1979 אם כי פעם אחת בוצע גם בשנת 1984. בהופעות החיות השיר מבוצע על ידי פרדי מרקורי והוא ראה אור באלבום "Live Killers".
בקונצרט המחווה לפרדי מרקורי שהיה באפריל 1992 ביצע את השיר ג'ורג' מייקל.
בריאן מיי – סולן, גיטרה אקוסטית 12 מיתרים, גיטרה חשמלית
פרדי מרקיורי – קולות רקע
רוג'ר טיילור – תופים, קולות רקע
אם מונים את כלל השירים שהוציאה הלהקה, החל מהאלבום הראשון, השיר הוא ה-39 במספר.
במרחק של בערך 0.39 יחידות אסטרונומיות מהשמש, ניתן למצוא את כוכב חמה - Mercury באנגלית.
(בקוריאנית: ; שם הלהקה נכתב באותיות גדולות, מבוטא "ג'י איידל" או "איידל") היא להקת בנות דרום קוריאנית שהוקמה על ידי קיוב אנטרטיינמנט בשנת 2018. הלהקה מורכבת מחמש חברות: מיון, מיני, סויון, יוקי ושוהוא.
במקור הורכבה הלהקה משש חברות, עד לעזיבתה של סוג'ין ב-14 באוגוסט 2021. הלהקה עשתה את הופעת הבכורה שלה ב-2 במאי 2018, עם הסינגל "Latata" שיצא כחלק מהמיני-אלבום הראשון שלהן, I Am.
ביפן עשתה הלהקה את בכורתה ב-31 ביולי 2019, תחת תת-החברה U-Cube.
לאחר שחתמה בריפבליק רקורדס בארצות הברית בשנת 2020, הוציאה הלהקה את המיני-אלבום השלישי שלה, I Trust, מה שהפך אותה ללהקת הבנות הרביעית שמכרה מעל ל-100,000 עותקי אלבום בשבוע הראשון שלו.
באותה השנה הוציאה הלהקה את אלבום הסינגל Dumdi Dumdi, שהפך לאלבום הסינגל השני הנמכר ביותר של להקת בנות בכל הזמנים.
מאז הופעת הבכורה, הוציאה הלהקה אלבום אולפן אחד, שישה מיני-אלבומים, וכן סינגלים שונים, בהם "Latata", "Hann (Alone)", "Senorita", "Uh-Oh", "Lion", "Oh My God", "Dumdi Dumdi", "Hwaa" ו-"Tomboy"
בניגוד לרוב להקות הבנות בתעשיית הקיי-פופ, מעורבות באופן ישיר ביצירת המוזיקה שלהן, ובמיוחד סויון שסייעה בכתיבה ובהפקה של רוב שירי הלהקה, וכן מיני ויוקי שכתבו יחד רצועות רבות.
, שכונו ה-"monster rookies" ("טירוניות מפלצתיות") של 2018, נחשבות מאז לאחת מלהקות הבנות הדרום קוריאניות המצליחות ביותר מבין אלו שאינן חתומות באחת משלוש חברות התקליטים הגדולות בקוריאה הדרומית (SM, JYP ו-YG).
בראיון ל-The Star חשפה סויון, מנהיגת הלהקה, כי חשבה על השם "Idle" (아이들) כשהלחינה שיר בשם "Idle Song".
היא הציעה זאת לקיוב אנטרטיינמנט, והשם הוכרע סופית לאחר שהתמודד בתחרות פנימית.
השם זכה לתגובות מעורבות בדרום קוריאה ובעולם, שכן פירוש המילה "아이들" (aideul) בקוריאנית הוא "ילדים", וכי "idle" פירושו עצלות.
בהתאם לכך, השם שונה ל-, כאשר ה-"I" מייצג אינדיבידואליות.
המקף ממחיש את פיצול השם לשני חלקים, כאשר המילה "Dle" (deul) פירושה צורת הרבים של "אני" בקוריאנית.
כאשר השם נאמר בקול, ה-"G" המוקף בסוגריים אינו נכלל.
חברת הלהקה סויון הייתה חתומה בקיוב אנטרטיינמנט וייצגה את החברה בתוכנית ההישרדות "Produce 101".
היא הגיעה למקום ה-20 בלבד, ולכן לא נבחרה להיות חלק מלהקת הבנות I.O.I, שהורכבה מזוכות התוכנית.
סויון אף התחרתה בעונה השלישית של תוכנית הריאליטי "Unpretty Rapstar", וסיימה במקום השלישי.
מאוחר יותר היא הופיעה לראשונה כסולנית, והוציאה שני סינגלים דיגיטליים, "Jelly" ו-"Idle Song".
מיון השתתפה בקליפ לשיר "You" של לים סול-אונג שיצא בשנת 2017.
בין 2010 ל-2015 הייתה מיון חניכה תחת חברת YG אנטרטיינמנט.
היא עזבה את החברה לאחר סיבוכים לא ידועים בנוגע להופעת הבכורה שלה בלהקת בלאקפינק, והחלה ללמוד בבית ספר למוזיקה.
לפני שהצטרפה לקיוב אנטרטיינמנט, היא הייתה זמרת עצמאית והשתתפה בסיבוב ההופעות של להקת Urban Zakapa בקנדה בספטמבר 2016. סוג'ין הייתה חניכה ב-DN Entertainment בשנת 2015, והייתה בלהקת הבנות Vividiva תחת שם הבמה N.NA, אך עזבה לפני הופעת הבכורה הרשמית של הלהקה.
מיני השתתפה באלבום Dance Party של Line Friends, שיצא בנובמבר 2017. בספטמבר 2017, הופיעה שוהוא לצד יו סון-הו בקליפ "Pet" של האמן 10cm.
ב-5 באפריל 2018 חשפה קיוב אנטרטיינמנט את שמה של להקת הבנות החדשה שלה, .
לפני הופעת הבכורה, חשפה קיוב את חברות הלהקה במופע הריקודים של דינגו מיוזיק שהתקיים בסיאול.
הסרטון המתעד את ההופעה עלה ליוטיוב ב-15 באפריל 2018, וצבר למעלה משני מיליון צפיות בפחות משלושה שבועות.
ב-2 במאי 2018 הוציאו את מיני-אלבום הבכורה שלהן, I Am, ואת "Latata" כסינגל המוביל, כאשר הווידאו קליפ הנלווה לו עלה על 5.9 מיליון צפיות במהלך השבוע הראשון.
המיני-אלבום דורג לראשונה במקום ה-13 במצעד האלבומים של Gaon.
בנוסף, דורג המיני-אלבום לראשונה במקום השביעי והגיע בשיאו למקום החמישי במצעד אלבומי העולם של בילבורד ב-9 במאי.
שבוע לאחר היציאה, דורג "Latata" לראשונה במקום ה-35 במצעד הדיגיטלי של Gaon.
ב-22 במאי זכתה הלהקה בפעם הראשונה אי פעם בתוכנית המוזיקה The Show של SBS MTV, עשרים יום לאחר הופעת הבכורה שלהן.
ב-5 ביוני דורגה הלהקה לראשונה במצעד ה-Social 50 של בילבורד, במקום ה-36.
ביוני נערך סקר בין שלושים וחמישה משתתפים בתעשיית המוזיקה הדרום קוריאנית, בו זכו בקטגוריית "הדור הבא של K-Pop" עם 39 נקודות בסך הכל.
ב-6 באוגוסט ערכה הלהקה הופעה קצרה והקליטה ביצוע פלאש מוב ל-"Latata" בטיימס סקוור ובפארק וושינגטון סקוור.
ב-14 באוגוסט יצא הסינגל הדיגיטלי הראשון של הלהקה, "Hann (Alone)", לצד וידאו קליפ, שהגיע לכ-4.9 מיליון צפיות ביוטיוב תוך 24 שעות.
השיר הגיע למקומות הראשונים במצעדי המוזיקה המקומיים, בהם באגס, ג'יני ו-Olleh Music, וכן הגיע בשיאו למקום השני במצעד שירי העולם הדיגיטליים של בילבורד.
ב-29 באוגוסט זכתה הלהקה לראשונה בתוכנית Show Champion, בה ביצעו את השיר בלייב.
בספטמבר הופיעה הלהקה ב-KCON, שנערך בתאילנד.
בנובמבר פרסמה Riot Games את השיר "Pop/Stars", בביצועה של להקת בנות וירטואלית בשם K/da.
השיר בוצע על ידי סויון בתור הדמות אקאלי ומיון בתור הדמות ארי, לצד הזמרות האמריקאיות מדיסון ביר וג'אירה ברנס.
הן ביצעו את הסינגל באליפות העולם של League of Legends, והוא אף הגיע למקום הראשון במצעד שירי העולם הדיגיטליים של בילבורד.
במהלך שאר שנת 2018, זכתה הלהקה במספר פרסים בטקסי מוזיקה שונים שהתקיימו בסוף השנה הקוריאנית, בהם פרסי האמנים האסייתיים, פרסי המוזיקה של גאון צ'ארט, פרסי המוזיקה של Genie, פרסי דיסק הזהב, פרסי המוזיקה הפופולרית של קוריאה ופרסי המוזיקה של Melon.
ב-26 בפברואר 2019 פרסמה הלהקה את המיני-אלבום השני שלה, I Made.
המיני-אלבום הכיל חמישה שירים, בהם הסינגל המוביל "Senorita", שנכתב והולחן על ידי סויון וביג סנצ'ו.
ב-26 ביוני הוציאו את הסינגל הדיגיטלי השני שלהן, "Uh-Oh".
השיר דורג במקום ה-22 ב-NetEase Cloud Music China במחצית הראשונה של 2019, והיה ליחיד במצעד ששייך ללהקת קיי-פופ.
ביולי ערכה הלהקה את ההופעה הראשונה שלה בארצות הברית, במהלך הכנס השנתי של KCON ופסטיבל המוזיקה בג'אוויטס סנטר, ניו יורק.
ב-23 ביולי קיימה הלהקה הופעה ב-Mainabi Blitz Akasa.
להופעה נמכרו למעלה מ-1,000 כרטיסים ל-1,500 צופים.
דווח כי כ-15,000 אנשים ניסו לרכוש כרטיס, אם כי רבים לא יכלו להיכנס בשל קיבולת המקום.
ב-31 ביולי ביצעה הלהקה את הופעת הבכורה שלה בשוק היפני עם יציאת המיני-אלבום Latata.
ב-19 באוגוסט שיתפה הלהקה פעולה עם מותג האיפור קייט בקליפ מיוחד לגרסה היפנית של "Latata".
מאוחר יותר באותה השנה, החלו להשתתף בתוכנית הריאליטי "Queendom" של רשת Mnet.
בסיבוב המקדים הראשון, סיימה הלהקה במקום הראשון לאחר שביצעה את "Latata" בקונספט של שמאניזם.
ההופעה זכתה לאהבה רבה בקרב המעריצים הקוריאנים והתאילנדים של הלהקה.
בסיבוב המקדים השני, ביצעה הלהקה גרסת כיסוי לשיר "Fire" של הלהקה 2NE1, אך הפעם סיימה במקום האחרון.
בספטמבר דווח כי קיוב אנטרטיינמנט תשתף פעולה עם e2PR ו-Strategic Communications בהקמת צוות קידום חדש שיהיה אחראי על יחסי הציבור הבינלאומיים של הלהקה.
באותו החודש ערכה הלהקה את מפגש המעריצים הראשון שלה, "Welcome to the Neverland", באולם Yes24 Live שבסיאול.
הכרטיסים למפגש אזלו תוך שתי דקות בלבד.
ב-4 באוקטובר היו למופע הראשי ב-"Spotify On Stage Jakarta".
הן היו אחת מתוך שש הופעות, בהן ריץ' בריאן, אייטיז ואחרים.
ב-5 באוקטובר הופיעה הלהקה ב-Imortal Songs 2, תחרות ריאליטי שירה ב-KBS, ההופעה הראשונה של הלהקה בתוכנית.
הן ביצעו את השיר "Sad Dream" של להקת Koyote לכבוד חגיגות ה-20 שנה ללהקה.
לאחר ארבע עשרה שעות בלבד, חצתה ההופעה את רף מיליון הצפיות, והלהקה הגיעה למקום הרביעי בסבב.
ב-25 באוקטובר פרסמה הלהקה את השיר "Lion" עבור גמר התוכנית.
בסופו של דבר, הלהקה סיים את התוכנית במקום השלישי.
תחילה היה "Lion" ללהיט רדום, ובהמשך זכה לפופולריות בשל הקונספט הבימתי שלו ונכנס מחדש למצעדים של אתרי מוזיקה שונים.
הווידאו קליפ הנלווה לשיר פורסם ב-4 בנובמבר, ועבר את רף חמשת מיליון הצפיות ביומיים בלבד.
"Lion" דורג לראשונה במקום ה-13 במצעד שירי העולם הדיגיטליים של בילבורד והגיע בשיאו למקום החמישי.
במקביל, עלה הסינגל בשמונים ותשעה מקומות למקום ה-19 במצעד הדיגיטלי של Gaon וכן עמד בראש מצעד השירים הקוריאניים של QQ Music בסין במשך שבועיים רצופים.
ב-21 בדצמבר ביצעה הלהקה את להיטיה במסיבת חג המולד וערב השנה החדשה של טאינאן לשנת 2020, שהתקיימה בעיר טאינאן, טייוואן.
הופעתן במסיבה הייתה להופעה הנצפית ביותר באירוע, עם קהל של 80,000 איש.
ב-28 בינואר הכריזה הלהקה על סיבוב ההופעות העולמי הראשון שלה, "I-Land: Who Am I", במהלכו הופיעה ב-32 ערים שונות ברחבי העולם.
מאוחר יותר הוכרז כי מופע הפתיחה בבנגקוק והאלבום החדש המתוכנן לצאת באמצע מרץ נדחו בעקבות התפרצות נגיף הקורונה, על מנת להבטיח את בריאותם ובטיחותם של האמניות, המעריצים והצוות.
ב-31 בינואר הופיעה הלהקה ב-Two Yoo Project Sugar Man 3 וביצעה גרסה מחודשת לשיר "Show" קים וון-ג'ון שהלחינה חברת הלהקה מיני.
ב-26 במרץ הוכרז כי הלהקה תשתתף ב-Twitch Stream Aid 2020, מופע צדקה שנמשך 12 שעות בלייב שמטרתו לגייס כסף לסיוע לנפגעי הקורונה, שהתקיים ב-28 במרץ.
הייתה להקת הבנות הקוריאנית היחידה שהשתתפה.
ב-6 באפריל פרסמה הלהקה את המיני-אלבום השלישי שלה, ששמו I Trust, ומתוכו יצא הסינגל המוביל "Oh My God".
המיני-אלבום מורכב מחמישה שירים, בהם גרסה באנגלית של הסינגל המוביל.
לצד יציאתו של I Trust, חתמה הלהה בחברת התקליטים ריפבליק רקורדס במטרה לפרוץ בשוק האמריקאי.
בהזמנה המוקדמת נרכשו 91,311 עותקים של האלבום, מה שהפך אותו למיני-אלבום הנמכר ביותר שלהן בהזמנה מראש, ובהמשך הפך גם לאלבום הנמכר ביותר שלהן בכלל, הודות ל-100,000 עותקים פיזיים שנמכרו בשלושה ימים.
בשבוע הראשון דורג I Trust בראש מצעד האלבומים של Gaon, והיה לאלבום המצליח ביותר של הלהקה במצעד.
במצעד אלבומי העולם הדיגיטליים של בילבורד הגיע האלבום בשיאו למקום הרביעי.
בנוסף, הגיע האלבום לראשי מצעדי אלבומים ב-iTunes של 62 מדינות שונות, היה לאלבום הראשון של להקת בנות קוריאנית לעשות זאת.
הקליפ של "Oh My God" צבר 17 מיליון צפיות ביום הראשון ליציאתו, ובכך שבר את שיא הצפיות האישי של הלהקה.
בהמשך קיבל מועמדות לקליפ הקיי-פופ הטוב ביותר בפרסי הווידאו קליפים של MTV לשנת 2020. "Oh My God" אף היה לשיר הראשון של הלהקה שנכנס למצעד הסינגלים הסקוטיים, בו דורג במקום ה-97, ובכך הפכה ללהקת הקיי-פופ השלישית אי פעם שנכנסה למצעד.
הלהקה ביצעה בלייב את "Oh My God" בתוכניות שונות.
ההופעות הללו זיכו אותה בארבעה ניצחונות במופעי מוזיקה, בהם ב-Music Bank של רשת KBS, ב-Inkigayo של SBS וב-Show!
ב-6 במאי נכנסה הלהקה למצעד 25 הפריצות של רולינג סטון לחודש אפריל, והייתה להקת הקיי-פופ היחידה שדורגה במצעד באותו החודש.
ב-15 במאי פרסמה הלהקה את הגרסה האנגלית הרשמית לשיר הבכורה שלה, "Latata".
ב-31 במאי הודיעה הלהקה כי תצטרף להרכב הפסטיבל "KCON:TACT 2020 Summer" שיתקיים ב-23 ביוני.
ב-5 ביולי ערכה הלהקה את "I-Land: Who Am I", שאמור היה להיות סיבוב ההופעות העולמי הראשון שלה, כהופעה מקוונת בתשלום.
הן ביצעו שירים מאלבום הבכורה שלהן וכן את הסינגל הדיגיטלי "I'm the Trend", שהולחן על ידי מיני ויוקי, לקהל חי של 11,000 צופים בזמן אמת.
ב-7 ביולי הוציאה הלהקה רשמית את "I'm the Trend" לצד וידאו קליפ כמתנה למעריצים.
ב-3 באוגוסט פרסמה הלהקה את אלבום הסינגל הראשון שלה Dumdi Dumdi, מתוכו יצא סינגל מוביל הנושא את אותו השם.
עם יציאתו, דורג Dumdi Dumdi כאלבום הסינגל השני הנמכר ביותר של להקת בנות בכל הזמנים, הודות למכירות של 94,587 עותקים.
במצעד הדיגיטלי של Gaon ובמצעד שירי העולם הדיגיטליים, דורג השיר תחילה במקומות ה-27 וה-15, והגיע בשיאו למקומות ה-8 וה-13, בהתאמה.
ב-iTunes הגיע השיר למקום הראשון ב-42 מדינות.
הקליפ לשיר זכה ליותר מ-17.6 מיליון צפיות ביום אחד, ושבר את השיא הקודם שלהן עם "Oh My God".
הסינגל זכה במשך שבועיים רצופים בפרסי מוזיקה בתוכניות Show Champion, אם קאונטדאון ו-Inkigayo, מה שהפך את "Dumdi Dumdi" לסינגל שזכה בכמות פרסים הגדולה ביותר של הלהקה.
ב-26 באוגוסט פרסמה הלהקה את המיני-אלבום היפני השני שלה, Oh My God, שכלל גרסאות יפניות לשיר הנושא, "Uh-Oh", "Senorita", "Dumdi Dumdi" ורצועה יפנית מקורית בשם "Tung Tung (Empty)", שהלחינה מיני.
ב-27 באוגוסט חזרו סויון ומיון לתפקידיהן כאקאלי וארי בלהקה הווירטואלית K/da עבור השיר "The Baddest", בהשתתפות הזמרות האמריקאיות בי מילר וולפטילה.
בהמשך השתתפה הלהקה גם ברצועה "More" שיצאה ב-28 באוקטובר, ובוצעה על ידי ההרכב המקורי שכלל את מדיסון ביר וג'אירה ברנס, יחד עם הזמרת הסינית לקסי ליו.
שני השירים הגיעו למקום הראשון במצעד שירי העולם הדיגיטליים ונכללו במיני-אלבום הראשון של הלהקה, All Out.
בנובמבר ערכה הלהקה מפגש מעריצים מקוון בשם "GBC in the Neverland", כאשר "GBC" הם ראשי תיבות הכותרת המקוצרת ל-"".
בסוף השנה הוכרז כי "I-Land: Who Am I" הייתה ההופעה המקוונת השנייה הנמכרת ביותר כשלפניה ההופעה "Iz*One Online Concert Oneiric Theatre" של להקת הבנות Iz*One.
2021: I Burn, קריירות סולו ועזיבתה של סוג'ין
ב-11 בינואר פרסמה הלהקה את המיני-אלבום הרביעי שלה, I Burn, מתוכו יצא הסינגל המוביל "Hwaa".
ביומו הראשון דורג המיני-אלבום בראש מצעד האלבומים היומי עם 75,510 עותקים שנמכרו.
I Burn אף הגיע לראש מצעד האלבומים הקמעונאיים של Gaon, עם 59,086 עותקים שנמכרו.
הקליפ ל-"Hwaa" הגיע ל-10 מיליון צפיות ביוטיוב ב-29 שעות.
יומיים לאחר מכן, דווח כי האלבום נכנס למצעדי אלבומים של iTunes ב-51 מדינות, בהן הולנד, ניו זילנד, קנדה, רוסיה, ברזיל, איטליה ופינלנד.
בפעם הראשונה מאז הופעת הבכורה שלהן ב-2018, כל השירים ב-I Burn נכנסו למצעד של אתר Melon.
הסינגל המוביל הגיע לראש המצעדים המקומיים ואף זכה הצלחה מסחרית במצעדי הבילבורד, שכן הגיע בשיאו למקום החמישי בקיי-פופ הוט 100 ולמקום השמיני במצעד שירי העולם הדיגיטליים.
השיר אף שהה במקום הראשון במצעד בזמן אמת ובמצעד הקיי-פופ של NetEase Music במשך שבועיים רצופים לאחר צאתו.
בנוסף, זכה "Hwaa" ב-10 פרסים במופעי מוזיקה, הכמות הגדולה ביותר מאז הופעת הבכורה שלהן ב-2018. ב-27 בינואר, פרסמה הלהקה את הגרסאות הרשמיות של "Hwaa" באנגלית ובסינית.
את הגרסה הסינית לשיר כתבה חברת הלהקה יוקי, שמוצאה הוא סיני.
ב-5 בפברואר הוציאה גרסת רמיקס ל-"Hwaa" שהופקה על ידי דימיטרי וגאס ולייק מייק.
הרמיקס היה לשיתוף הפעולה הראשון של הלהקה עם אמנים זרים.
ב-4 במרץ הוכרז שסוג'ין תצא להפסקה בעקבות האשמות על בריונות לכאורה מצד תלמידים מכיתתה לשעבר.
ב-29 באפריל פרסמה הלהקה את השיר "Last Dance" בשיתוף עם פלטפורמת Universe.
בעקבות יציאתה של סוג'ין להפסקה, החליפו Universe ו-קיוב אנטרטיינמנט את החלקים בהם היא שרה בקטעים שביצעו מחדש חמש החברות הנותרות בלהקה.
הסינגל הגיע למקום ה-142 במצעד הדיגיטלי של Gaon ולמקום ה-16 במצעד שירי העולם הדיגיטליים של בילבורד.
ב-13 במאי פרסמה יוקי את מיני-אלבום הבכורה שלה, A Page, ובכך הפכה לחברה השנייה בלהקה שעשתה הופעת בכורה כסולנית.
המיני-אלבום מורכב משני סינגלים מובילים, "Giant" ו-"Bonnie and Clyde".
ב-21 במאי הוכרז שסויון נמצאת בשלבי ההכנה האחרונים להופעת הבכורה שלה, שיועדה להתקיים ביוני.
לבסוף, פרסמה סויון את מיני-אלבום הסולו הראשון שלה, Windy, ב-5 ביולי.
ב-14 באוגוסט 2021 הודיעה קיוב אנטרטיינמנט רשמית כי סוג'ין עזבה את הקבוצה, וכי תמשיך לפעול כלהקה של חמש חברות בלבד.
2022: I Never Die, סיבוב הופעות עולמי ראשון ו-I Love
ב-17 בינואר הופיעו לראשונה כלהקה בת חמש חברות, במסגרת האקספו 2020 בדובאי.
ב-24 בפברואר הוכרז כי הלהקה תפרסם את אלבום האולפן הראשון שלה, I Never Die, והסינגל המוביל "Tomboy" ב-14 במרץ.
האלבום הוא הפרויקט הראשון של כלהקה בת חמש חברות.
הסינגל המוביל של האלבום, "Tomboy", היה לסינגל הראשון של הלהקה שהגיע לראש המצעד הדיגיטלי של Gaon, הקיי-פופ הוט 100 וכן מצעד הבילבורד הדרום קוריאני.
רצועת הבי-סייד "My Bag" הפכה לרצועה המצליחה ביותר של הלהקה שאינה סינגל, שכן הגיעה בשיאה למקום ה-22 במצעד הדיגיטלי השבועי של Gaon, למקום ה-34 בקיי-פופ הוט 100, וה-9 במצעד הבילבורד הדרום קוריאני.
ב-20 במאי פרסמה הלהקה גרסת רמיקס לשיר "Tomboy" שהפיק הדי'-גיי ההולנדי-מרוקני R3hab, לצד קליפ ויזואלי שעלה לערוץ היוטיוב שלו באותו היום.
מיון הייתה לחברת הלהקה השלישית שהחלה בקריירת סולו, עם יציאת המיני-אלבום הראשון שלה, My, ב-27 באפריל.
ביוני 2022 החלה הלהקה את סיבוב ההופעות העולמי הראשון שלה, ששמו "Just Me ( )I-dle", ובמסגרתו הופיעה בקוריאה הדרומית, ארצות הברית, צ'ילה, מקסיקו, אינדונזיה, הפיליפינים, יפן וסינגפור.
הכרטיסים להופעות ב-18 וב-19 ביוני, באולימפיק הול שבסיאול, נמכרו כבר עם פתיחת המכירה המוקדמת, ולכן החליטה Cube להוסיף הופעה ב-17 ביולי.
כל הכרטיסים להופעה הנוספת נמכרו תוך שלוש דקות בלבד.
ב-29 ביוני התווספו שני תאריכים נוספים בבנגקוק ובקואלה לומפור.
ב-14 בספטמבר 2022 הוכרז כי הלהקה עתידה להוציא לאור את המיני-אלבום הקוריאני החמישי שלה, I Love, ב-17 באוקטובר.
הקונספט של המיני-אלבום הוא בסגנון וינטג' וליצירתו נשאבה השראה רבה מהוליווד ובעיקר מהשחקנית מרילין מונרו.
הסינגל המוביל, "Nxde", כבש ראשי מצעדים רבים בקוריאה הדרומית.
בטאיוואן, הגיע השיר למקום הראשון במצעד הבילבורד הטאיוואני, ובארצות הברית, דורג "Nxde" במקום ה-39 במצעד 40 שירי הרדיו המובילים של Mediabase וכן במקום ה-40 במצעד הבילבורד פופ איירפליי, מה שהפך אותן לאמניות הראשונות מחברת תקליטים עצמאית שנכנסה למצעד עם שיר שאינו בשפה האנגלית.
האלבום אף זכה להצלחה מסחרית, שכן הגיע למקום ה-71 בבילבורד 200 וכן למקום הראשון במצעד האלבומים של iTunes בכ-40 מדינות שונות ברחבי העולם.
הקליפ של "Nxde" זכה ל-24 מיליון צפיות תוך 24 שעות מרגע יציאתו, ועבר את 100 מיליון הצפיות ביום השבעה עשר (4 בנובמבר) מיציאתו, ובכך הפך לקליפ השמיני של הלהקה שעבר את 100 מיליון הצפיות, וכן שבר את השיא בקטגוריה זו בקרב להקות בנות דרום-קוריאניות מהדור הרביעי.
השיר זכה ב-11 מופעי מוזיקה, בהן המקום הראשון ב-Show!
Music Core ו-Inkigayo במשך שלושה שבועות רצופים.
ב-16 בדצמבר, פרסמה הלהקה רמיקס ל-"Nxde" בשיתוף עם המפיק המוזיקלי סטיב איוקי, לצד קליפ חזותי.
ב-31 בדצמבר פרסמה הלהקה את "For Neverland", הופעת מציאות מדומה (VR) אינטראקטיבית שיצאה לאור בחינם וניתנת בלעדית לצפייה ב-Pico Video בעשר מדינות.
Pico Video הפיקה את המופע בשיתוף עם Vive Studios, חברה קוריאנית מבוססת בינה מלאכותית.
בשנת 2023 עשתה הלהקה את הופעת הבכורה שלה בטלוויזיה הטאיוואנית עם הופעתה בערוץ השידור הציבורי של טאיוואן, TTV, בתוכנית מיוחדת לערב השנה החדשה הסינית, "2023 Super Star", כנציגה הדרום קוריאניות וכהופעה האחרונה בתוכנית.
סויון (소연) – מנהיגה, ראפרית
יוקי (우기) – זמרת, רקדנית
סוג'ין (수진) – רקדנית, ראפרית, זמרת
זכו לשבחים על המוזיקליות והעמימות שלהן.
לדברי מומחים בתעשייה ובשיווק, הלהקה היא ממשיכת דרכה של הלהקה הוותיקה 2NE1. זכתה להכרה כלהקה היוצרת בעצמה את המוזיקה שלה, וככזו ששברה סטריאוטיפים על נשים בתעשיית הקיי-פופ.
היא הלהקה הצעירה ביותר שהשתתפה בעונה הראשונה של Queendom.
חברות הלהקה לוקחות חלק פעיל ביצירת הקליפים, הצילומים, עיבודי השירים, הכוריאוגרפיה והתלבושות.
בסיס מעריצים הרשמי של הלהקה מכונה "Neverland".
נטלי מורין מ-"Refinery29" תיארה את הלהקה כקבוצה של אינדיבידואליות עם אנרגיות שונות אך כאלו שמשלימות זו את זו.
היא כינתה אותן "נועזות וחושניות", מאפיינים שלדעתה מבדילים אותן מלהקות בנות דרום-קוריאניות אחרות.
ב-"Mor.bo" ציינו לשבח את הגיוון הקולי והנכונות שלהן לנסות סגנונות מוזיקליים שונים.
במגזין "Elle" תיארו את הלהקה כ-"מוזיקאיות ואמניות עצמאיות", בניגוד לתפיסה הטיפוסית של להקות בנות הפועלות בהתאם לתבנית שנבנתה על ידי מנהלי הלהקות.
ב-"Idology" תיארו את חברות הלהקה כ-"שחקניות טובות, שזה דבר שזמרים צריכים להיות כדי לבטא מגוון סיפורים ורגשות" וציינו כי יש להן "נחישות רבה להביא משהו שונה ולהרוויח מהיכולת ליצור דברים בעצמן".
צ'ון יון-היי מ-"HeraldPop" תיאר את כ-"להקה מלאה בכישורים וביטחון עצמי" ש-"הפכה מלהקה מתחילה ללהקת בנות פופולרית".
צ'וי ג'י-סון, מבקרת ויוצרת מוזיקת פופ, הסבירה כיצד תעשיית המוזיקה מגבילה את האמנים, במיוחד הנשים, וציינה את ואת הביצוע שלהן ל-"Lion" ב-Queendom כדוגמה לשינוי.
צ'וי שיבחה את השיר וכתבה כי הוא "מקרה נדיר של חיית פרא ממין נקבה" והצהירה שנהנתה מ-"היצירתיות של סויון" ומהדרך בה הן "משלבות בין המסר להופעה".
ב-BBC World Service קבעו כי היא אחת מלהקות הבנות השוברות סטריאוטיפים מגדריים.
במאי 2018 חשפו חברות הלהקה כי הן רואות את קים היונה, עמיתתן לחברת התקליטים לשעבר, כמודל לחיקוי.
יוקי הצהירה, "אחרי שגיליתי את היונה רציתי להיות זמרת.
אמא שלי ניגנה את המוזיקה שלה כשהייתי קטנה, נראה שזה השפיע עליי".
שוהוא ציינה, "מאז שהייתי צעירה, אהבתי לרקוד עם החברים שלי.
אני רוצה לעמוד על הבמה ביחד איתם".
חברות הלהקה אף סיפרו כי הן מכבדות ומושפעות מלהקת הבנים הדרום קוריאנית BTS, וכי הן שואפות לדרך הצלחה דומה לשלהם.
בדיסקוגרפיה של הלהקה משולבים ז'אנרים מוזיקליים רבים, בהם סגנונות שונים של מומבטון ("Latata", "Hann (Alone)", ו-"Dumdi Dumdi"), פופ לטיני ("Senorita"), בום באפ ("Uh-Oh"), והיפ הופ אורבני ("Oh My God").
השיר "Lion" חורג מהמאפיינים של שיר להקת בנות טיפוסי בתעשיית הקיי-פופ, ועוסק בהשוואת כבוד האדם לזה של אריה.
ב-I Trust, התנסתה הלהקה באלמנטים של EDM טראפ, היפ הופ ומוזיקה אורבנית, וחקרה נושאים כגון אהבה עצמית ואמון עצמי.
טיילור גלסבי מ-MTV הסבירה כי "סגנון או צליל אחד לא מספיקים אף פעם כדי לשקף מי הן".
היא שיבחה את הזהות המוזיקלית של הלהקה ואת האופן שבו המילים שלהן יכולות להיות "נונשלנטיות משעממת או מלאות תשוקה".
קים נא-יול מההראלד פופ הצהירה כי המוזיקה של יכולה להתבצע רק על ידן וכי הן עשו רושם טוב על הציבור.
במגזין Melon תוארה המוזיקה הייחודית של הלהקה כ"נשק החזק ביותר שלהן".
העיתונאית יו סונג-וון מ-Korea JoongAng Daily החמיאה ללהקה על שילוב האלמנטים מהמקורות השונים לתערובת חדשה וייחודית.
ברולינג סטון הודו צוין כי "סמליות היא מרכיב יסוד בדיסקוגרפיה של ", וכי היא תהיה "לא שלמה ללא סמליות ומטאפורות עמוקות".
עוד נכתב כי "ההתקדמות הכרונולוגית של "Hwaa" מהחורף לפריחה ואש מסמלת את מסעו של אדם שבור לב שנפתח שוב בהדרגה לרעיון האהבה", וכן צוינו לחיוב הסמליות והמטאפורות בקליפ של "Lion".
הלהקה זכתה לשבחים על הופעתן בטקס פרסי המוזיקה של Melon לשנת 2018, ששאבה השראה מהמלכה קלאופטרה, וכן על הופעתן בטקס פרסי המוזיקה האסייתית של Mnet של אותה השנה.
הביצוע של הלהקה לשיר "Lion" בתוכנית Queendom כלל קו עלילה שקריינה חברת הלהקה מיני, וכוריאוגרפיה בגלימות מוזהבות המעוטרות ברעמת אריה.
ההופעה תוארה כ-"ברמה עולמית" ו-"אגדית" וזיכתה את הלהקה במספר פרסים, בהם פרס דיסק הזהב.
חברות הלהקה זכו לכינוי "הטירוניות המפלצתיות" של 2018, תוך שבבילבורד דורגה הלהקה בראש מצעד אמני הקיי-פופ החדשים הטובים ביותר של 2018. באותה השנה דווח כי מכירות המוזיקה של קיוב אנטרטיינמנט עלו ב-58% ל-8.8 מיליארד וון דרום קוריאני, הודות לפופולריות הסינגלים הראשונים של הלהקה, "Latata" ו-"Hann (Alone)".
בשנת 2019 זכתה הלהקה להכרה נוספת מהציבור לאחר הופעתן ב-Queendom.
בינואר 2020 נבחרו לאחד מהאמנים המצופים ביותר לאותה השנה, בהתבסס על סקרים של מספר סוכנויות מוזיקה קוריאניות, תוכניות טלוויזיה, מלחינים ומבקרי מוזיקה פופולרית.
לפי חברת ההשקעות של יונדאי מוטורס, במהלך מגפת הקורונה, עלו מניות החברה קיוב אנטרטיינמנט ב-36.67% בעקבות הצלחת הסינגל "Oh My God" של הלהקה.
ב-13 באוגוסט פרסמה החברה דוח על הרווחים שלהם ברבעון השני של השנה, בו נחשף כי המכירות במגזרי התקליטים והשידור עלו ב-349% (2 מיליארד וון קוריאני), לעומת השנה קודם לכן, הודות למיני-אלבום I Trust, שנמכרו 151,108 מעותקיו, וכן סיבוב ההופעות "I-Land: Who Am I" והצלחתו המסחרית של הסינגל "Dumdi Dumdi".
באותו החודש עברה הלהקה את רף 500 מיליון ההשמעות בספוטיפיי, והפכה ללהקת בנות הקיי-פופ הראשונה מהדור הרביעי שהגיעה להישג הזה.
ב-26 באוגוסט אף דווח כי הן להקת הקיי-פופ הראשונה שהתראיינה לפורבס סין.
בשנת 2022 דורגה הלהקה בראש המצעד "NetEase Cloud Music" השנתי בסין, לאחר שנרשם סך מכירות של למעלה ממיליון עותקים של האלבומים I Never Die ו-I Love.
הלהקה היוותה השפעה לאמנים שונים בתעשיית הקיי-פופ, בהן פארק סובין מהלהקה Dal Shabet, יובין מהלהקה וונדר גירלס, יון מ-STAYC, ולולה מהלהקה פיקסי.
ב-22 באפריל 2020 תרמו 30,000 בקבוקי חומר חיטוי ידיים בשווי 100 מיליון וון קוריאני דרך שירותי הולט לילדים ובני משפחותיהם שנפגעו ממגפת הקורונה בקוריאה הדרומית.
לקראת יציאת הסינגל "Dumdi Dumdi" באוגוסט 2020, לקחה הלהקה חלק באירוע "Happybean Good Action" של חברת נאבר.
התרומות שנאספו באמצעות הקמפיין שימשו לתמיכה בפסיכותרפיה, בריאות הנפש, וערכות מזון לצוותים הרפואיים במהלך המגפה.
ב-6 בדצמבר 2018 מינתה סיאול מטרופוליטן סיטי את כשגרירי הרצון הטוב של העיר, לצד יורה מהלהקה Girl's Day, השחקנית פארק ג'ין-הי ושמונה נוספים.
הלהקה החזיקה בתואר "שגרירות העיר" במשך שנתיים.
בפסטיבל השנתי העשירי להעלאות המודעות לסוכרת ילדים שנערך ב-8 ביוני 2019, באונפיונג-גו, סיאול, זכתה הלהקה לתואר השגרירות החדשות של האגודה הקוריאנית לסוכרת ילדים.
בשנת 2019 החלו חברות הלהקה לשמש כפרזנטוריות של Kaja, מותג יופי של החברות Sephora ו-Memebox.
במסגרת השותפות הופקו סדרת הריאליטי "To Neverland" והקליפ לסינגל "Senorita".
בשנת 2020 בחרה Akiii Classic בלהקה כדוגמניות החדשות שלה.
בתחילת אפריל 2020 נחשפה הלהקה כדוגמניות לקידום מכירות עבור מותג עדשות המגע הגדול בדרום קוריאה, LensMe.
נציג מ-LensMe הסביר שהמוזיקה הייחודית וההופעות הכריזמטיות של הלהקה תאמו היטב את תדמית החברה שלהם, "Basic, Trendy, Easy".
שנה שם הערה סימוכין 2021 Gossip Idle 5, 9 ו-12 בינואר 2021 Not That Close
ב-22 במאי 2018 זכו לראשונה בתוכנית המוזיקה The Show של רשת SBS MTV עם סינגל הבכורה שלהן, "Latata".
באותה השנה זכו גם בפרס "האמנית החדשה של השנה" בטקס פרסי מותג השנה, ובשבעה פרסים נוספים בטקסי מוזיקה שונים.
בשנת 2020, הייתה הלהקה מועמדת לקטגוריית קליפ הקיי-פופ הטוב ביותר בטקס פרסי הווידאו קליפים של MTV לשנת 2020. בשנת 2021, הייתה הלהקה מועמדת לקטגוריית "Bomba K-pop" בטקס פרסי בחירת הילדים של ניקלודיאון מקסיקו.
שנהפרסקטגוריהעבורתוצאהמקור2024פרס המוזיקה של iHeartRadioהצמד/להקה של השנה(G)I-dle אמן הקיי פופ של השנה פרס MAMAבחירת המעריצים של השנהלהקת הבנות הטובה ביותרטופ 10 בחירת המעריצים - נשיםהריקוד הטוב ביותר - להקת בנות"Super Lady"הביצוע הווקאלי הטוב ביותר - להקה"Fate"2025להקת הבנות הטובה ביותרI-dleטופ 10 בחירת המעריצים - נשיםאמן אוליב יאנג קיי-ביוטיאמן בימתי – סופר ויזה
הוא שיר של הראפר האמריקאי אמינם בהשתתפות הראפר והזמר האמריקאי נייט דוג, שיצא לאור ב-26 במאי 2002, כחלק מאלבום האולפן הרביעי של אמינם, The Eminem Show.
אף על פי שמעולם לא יצא כסינגל, השיר הופיע במצעדים מספר פעמים ברחבי העולם והוא השיר השלישי המושמע ביותר של אמינם בפלטפורמת ספוטיפיי, עם למעלה מ-2.15 מיליארד השמעות, נכון לפברואר 2025.
אף על פי שלא יצא כסינגל, השיר התברג בכמה הזדמנויות במצעדים כאשר אלבומים אחרים של אמינם יצאו לאור.
ב-2012 זכה השיר בתואר הפלטינה הכפולה מטעם איגוד תעשיית ההקלטות האמריקאי על מכירת 2,000,000 עותקים בארצות הברית.
אחריו הגיעו חמישיות פלטינה ב-2018 ופלטינה מתומנת ב-2022.
כשהסינגל "Shake That" של אמינם (גם הוא בהשתתפות נייט דוג) יצא בשנת 2006, שירים שונים של אמינם נכנסו למצעדים ברחבי העולם בשנית באותו שבוע, ובהם "".
השיר הגיע למקום ה-192 במצעד הסינגלים הבריטי ב-15 באפריל 2006. בשנת 2008, הופיע השיר בסדרת הטלוויזיה של רשת HBO, De La Hoya/Pacquiao 24/7.
ב-2009, הופיע בפרסומת למשחק Call of Duty: Modern Warfare 2. הפרסומת העלתה משמעותית את מכירות ההורדות הדיגיטליות של השיר ברחבי העולם.
בבריטניה, מכר השיר כמות מספקת של עותקים על מנת להיכנס מחדש באותו שבוע (21 בנובמבר 2009) למקום ה-73, ולקבוע שיא חדש במצעד.
המתאגרף שיין מוזלי השתמש בשיר הזה כשיר הכניסה שלו לקרב מול פלויד מייוות'ר, וכך גם שיין קארווין בקרב שלו מול ג'וניור דוס סנטוס.
מגיש ליגת ה-MLB ג'סי ליטש השתמש בשיר כמוזיקת הכניסה שלו במהלך עונת 2011. השיר שימש גם בקרדיטים של הבכורה של עונה 8 של סדרת הטלוויזיה "הפמליה".
הוא שימש גם בספטמבר 2011 בטריילר ובפסקול של הסרט "פלדה אמיתית", ובטריילרים שונים לסרטו של אוליבר סטון "בלי חוקים".
במהלך עונת 2013–2014 של ה-NBA, השיר שימש במהלך ההיכרות של קבוצת ברוקלין נטס.
הוא נמצא בשימוש כבר מספר שנים על ידי מועדון הכדורגל הפורטוגלי בנפיקה ליסבון במשחקי בית כאשר הקבוצה נכנסת למגרש המשחקים כדי להתחמם.
הוא שיר של זמר הקאנטרי האמריקאי קודי ג'ונסון.
הוא יצא לאור ב-18 באוקטובר 2021, כסינגל המוביל מתוך אלבום האולפן השמיני שלו Human: The Double Album.
השיר נכתב על ידי בן סטניס ומאט רוג'רס, והפיק טרנט ווילמון.
השיר זכה בפרס סינגל השנה בטקס פרסי איגוד מוזיקת הקאנטרי לשנת 2022.
הוא שיר של להקת הרוק האמריקאית בלו אויסטר קאלט מתוך אלבומם "Agents of Fortune" אשר פורסם בשנת 1976. השיר, אשר נכתב ומושר על ידי הגיטריסט הראשי של הלהקה דונלד רוזר, עוסק בתמותה, בכך שאין טעם לפחד מהמוות אשר בלתי נמנע לכולם, ובכך שאהבה אמיתית היא נצחית וממשיכה גם אחרי המוות.
השיר נכתב והושר על ידי הגיטריסט הראשי של הלהקה באק דהרמה והופק על ידי דייוויד לוקאס, מורי קרוגמן וסנדי פרלמן.
ריף הגיטרה הייחודי של השיר בנוי על המהלך ההרמוני "I-bVII-bVI" בסולם A מינורי.
הריף הוקלט עם גיטרת ה-Gibson ES-175 של קרוגמן ומגבר גיטרה מסוג Music Man 410. קטעי סולו הגיטרה וקטעי הנגינה של גיטרת הקצב הוקלטו בטייק אחד, ובהמשך נעשה שימוש בטייפ בעל ארבע רצועות על מנת להעצים את הצליל של קטעי הנגינה בגיטרה.
מהנדסת הסאונד שלי יאקוס שילבה בהמשך את ההקלטה של השירה וההקלטה של ניגון הגיטרות ברצועת מאסטר.
הלהקה עשתה גם שימוש בשיר בכלי ההקשה קאמפאנה.
לטענת הבסיסט ג'ו בושאר המפיק דייוויד לוקאס ביקש מאחיו, המתופף אלברט בושאר, לנגן בקאמפאנה.
עם זאת, לטענת המפיק דייוויד לוקאס הוא היה זה שניגן בקאמפאנה בשיר, בעוד חבר הלהקה אריק בלום טוען שהוא היה זה שניגן בקאמפאנה בשיר.
השיר נכלל במצעד הבילבורד הוט 100 במשך 20 שבועות, ובשיא הגיע למקום ה-12 במצעד.
זהו השיר של הלהקה שזכה להצלחה הגדולה ביותר במצעדים והוא סייע לאלבום Agents of Fortune להגיע למקום ה-29 במצעד ה-בילבורד 200. הגרסה הערוכה של השיר שוחחרה כסינגל בבריטניה ביולי 1976 ולא זכתה להצלחה במצעד הבריטי.
עם זאת, גרסת האלבום הלא ערוכה של השיר פורסם בבריטניה במאי 1978, והיא הגיעה בעקבות כן למקום ה-16 במצעד הסינגלים הבריטי.
אריק בלום - גיטרה, קולות רקע
דונלד רוזר - גיטרה, שירה
אלן לנייר - קלידים, גיטרה
ג'ו בושאר – גיטרת בס
אלברט בושאר – תופים, כלי הקשה, קאמפאנה
מייקל ורנדי ברקר – קרניים (תרומתם נכללת רק בגרסה המורחבת של השיר מהאלבום אשר הוסרה בגרסת הסינגל הערוך).
דייוויד לוקאס – קולות רקע, קלידים, כלי הקשה
הלהקה הניו זילנדית The Mutton Birds ביצעה גרסת כיסוי של השיר עבור פסקול סרטו של פיטר ג'קסון "המפחידנים".
בשנת 1997 גרסת כיסוי זו הגיעה למקום ה-48 במצעד הסינגלים האוסטרלי של ARIA.
צמד הזמרים היווני Keep Shelly in Athens ביצע בשנת 2019 גרסת כיסוי לשיר שנכללה בפסקול הסרט Unhinged ושולבה בכתוביות הסיום של הסרט.
בשנת 1976 מגזין הרולינג סטון קבע שהשיר הוא שיר השנה ובשנת 2004 המגזין כלל את השיר במקום ה-397 ברשימת 500 השירים הגדולים בכל הזמנים.
בגרסה של המחודשת של הרשימה השיר נכלל במקום ה-405 ברשימה.
בשנת 1997 מגזין מוג'ו כלל את השיר במקום ה-80 ברשימת הסינגלים הטובים ביותר בכל הזמנים.
בשנת 2003 כתב העת Q דירג את השיר במקום ה-404 ברשימת "1001 השירים הטובים ביותר בכל הזמנים".
בשנת 2009 השיר נכלל גם ברשימת "1000 השירים שכולם חייבים לשמוע" של עיתון הגרדיאן.
השיר הונצח במערכון "More Cowbell" של תוכנית המערכונים האמריקנית הפופולרית סאטרדיי נייט לייב אשר שודר במקור באפריל 2000. המערכון בן שש הדקות הוא פארודיה מוקומנטרית המציגה כביכול צילומים מקוריים מהקלטת השיר.
ויל פרל, שכתב את המערכון, מגלם את ג'ין פרנקל, נגן הקאמפאנה הבדיוני הנוקש בכלי השולי בהתלהבות, למורת רוחם של המנגנים בכלים העיקריים.
המפיק הבדיוני ברוס דיקינסון קוטע את ההקלטה בכל פעם ומצווה על פרנקל לנקוש במשנה תוקף, משום ש"קודח אנוכי, והצרי היחיד הוא עוד קאמפאנה!"
סטיבן קינג ציין בעבר שהשיר שימש כהשראה לרומן שלו "העמדה", והוא מצטט את מילות השיר בתחילת הרומן.
השיר נכלל גם כשיר הנושא בפתיחת המיני-סדרה משנת 1994 אשר הייתה מבוססת על הרומן.
נעשה גם שימוש בשיר בכתוביות הסיום של הפרק החמישי בעיבוד המחודש למיני-סדרה ששודר במקום בשנים 2020–2021.
בסרט "ליל המסכות" משנת 1978 השיר מתנגן במכונית כאשר הדמויות של ג'יימי לי קרטיס ננסי קייס, לורי סטרוד ואנני ברקט עוקבות אחר הרוצח הסדרתי מייקל מאיירס.
בשנת 2022 נעשה שוב שימוש בשיר בסרט ההמשך "האלווין: הסוף" בסצנה האחרונה ובכתוביות הסיום.
בסרט האימה "X" משנת 2022 השיר מתנגן ברדיו במכונית של הגיבורים בנקודת השיא של הסרט.
השיר נכלל גם במשחק הווידאו הפופולרי Rock Band.
בפרק "The Parent Rap" בעונה ה-13 של סדרת הטלוויזיה משפחת סימפסון מוזכר השיר אשר גם מתנגן בכתוביות הסיום של הפרק.
בסדרה של נטפליקס 1899 משנת 2022 נכלל השיר בסיום של הפרק הרביעי.
בסדרה של נטפליקס משנת 2013 כתום זה השחור החדש נכלל השיר בסיום פרק 26.
במשחק הווידאו Cyberpunk 2077 שם השיר משמש כשמה של משימת הסיום ה"סודית" של המשחק.
"" (בתרגום חופשי לעברית: "(כל מה שאני עושה) אני עושה בשבילך") הוא שיר של הזמר-יוצר הקנדי בריאן אדמס.
השיר נכתב על ידי אדמס, מייקל קאמן ורוברט ג'ון "מאט" לאנג.
השיר שימש כשיר הנושא בפסקול הסרט "רובין הוד: נסיך הגנבים" משנת 1991 ונכלל באלבום האולפן השישי של אדמס "Waking Up the Neighbors" אשר יצא גם הוא לשווקים לראשונה בשנת 1991. הסינגל פורסם לראשונה ב-17 ביוני 1991. השיר עוסק במחויבות, במסירות ובנכונות לעשות הכל למען בת הזוג.
השיר זכה להצלחה עצומה במצעדי הפזמונים ברחבי העולם, והגיע למקום הראשון במצעדים של 19 מדינות שונות לכל הפחות.
השיר זכה להצלחה ניכרת במיוחד בבריטניה שם הוא כיכב במקום הראשון במצעד הסינגלים הבריטי במשך 16 שבועות רצופים - הישג אשר נכון ל-2024 אף שיר אחר לא הגיע אליו בתולדות מצעד הסינגלים הבריטי.
זה היה גם הסינגל הנמכר ביותר באירופה במשך 18 שבועות רצופים.
בארצות הברית השיר הגיע למקום הראשון במצעד הבילבורד הוט 100, אשר לוקח בחשבון הן השמעת ברדיו והן נתוני מכירות, בו הוא כיכב בצמרת המצעד במשך שבעה שבועות, אך היה לסינגל הנמכר ביותר בארצות הברית במשך 17 שבועות רצופים.
לאורך השנים נמכרו בסך הכל מעל ל-15 מיליון עותקים פיזיים של הסינגל ברחבי העולם, מה שהפך אותו לשיר המצליח ביותר של אדמס לאורך הקריירה שלו, ולאחד הסינגלים הנמכרים ביותר בכל הזמנים.
לאורך השנים מאות זמרים שונים ברחבי העולם הפיקו גרסאות כיסוי לשיר.
השיר נכתב בלונדון באולפן בו עבד אדמס ב-1990 אדמס ולאנג כתבו את השיר תוך 45 דקות, והקליטו אותו במהלך מרץ 1990, ופרסמו אותו שלושה חודשים לאחר מכן.
בריאן אדמס - סולן ראשי, ביצוע קולות רקע, גיטרת קצב
לארי קליין - גיטרת בס
קית' סקוט - גיטרה וקולות רקע
את הווידאו קליפ הרשמי של שיר ביים ג'וליאן טמפל.
בווידאו קליפ אדמס ולהקתו מבצעים את השיר בלב יער כאשר בין לבין מוצגות סצנות מהסרט "רובין הוד: נסיך הגנבים".
הווידאו קליפ צולם במחוז סומרסט אשר בדרום-מערב אנגליה.
בנוסף לכך הופק גם וידאו קליפ בבימויו של אנדי מוראהן בו נראה אדמס מבצע את השיר בהופעה חיה.
אדמס, קאמן ולאנג זכו בפרס גראמי בקטגוריית השיר הטוב ביותר מסרט קולנוע או טלוויזיה,.
בנוסף לכך השיר היה מועמד גם לפרס הגראמי להקלטת השנה בטקס פרסי הגראמי של 1992, והוא היה מועמד גם לפרס האוסקר בקטגוריית השיר המקורי הטוב ביותר, אך הפסיד לבסוף לשיר "Beauty and the Beast".
הוא סינגל הבכורה של להקת הפופ רוק הבריטית קאטינג קרו, שיצא לאור ב-25 ביולי 1986, כסינגל מתוך אלבום הבכורה שלהם, "Broadcast".
השיר נכתב על ידי הסולן ניק ואן אידה , הופק על ידי טרי בראון, ג'ון ג'נסן והלהקה, ועובד מוזיקלית על ידי טים פאלמר באולפני אוטופיה בלונדון.
זהו הלהיט הגדול ביותר של הלהקה, שהגיע למקום הראשון בארצות הברית, קנדה, נורווגיה ופינלנד, ולחמישייה הראשונה בגרמניה, אירלנד, בריטניה, דרום אפריקה, שוודיה ושווייץ.
בשנת 2024, ג'קס ג'ונס, ג'ואל קורי וג'ייסון דירולו שיתפו פעולה כדי ליצור גרסת רמיקס לשיר בשם "Tonight (D.I.Y.A.)".
השיר יצא לראשונה בבריטניה, והגיע למקום ה-4 במצעד הבריטי ב-19 בספטמבר 1986. עם שחרורו בארצות הברית, סינגל הבכורה של הלהקה, שהיה אלמוני קודם לכן, הגיע למקום הראשון ב-2 במאי 1987, ונשאר שם במשך שבועיים.
השיר הגיע גם למקום ה-4 במצעד רצועות הרוק של האלבום, למקום ה-24 במצעד Adult Contemporary של בילבורד, ולמקום ה-37 במצעד הדאנס/דיסקו קלאב פליי של בילבורד.
בקנדה, השיר שהה שלושה שבועות במקום הראשון.
מצעד (2017)מיקום שיאפולין (פולנית Airplay Top 100)42 מצעדי סוף השנה
מצעד (1986)מיקוםאוסטרליה (Kent Music)94אירופה (European Hot 100 Singles)100סינגלים בריטיים (OCC)44
מצעד (1987)מיקוםאוסטרליה (Australian Music)90קנדה סינגלים מובילים (RPM)7בילבורד הוט 10032
+מדינהתאריםמכירותקנדה (מיוזיק קנדה)פלטינה80,000דנמרק (IFPI דנמרק)זהב45,000גרמניה (BVMI)זהב250,000איטליה (FIMI)זהב50,000ספרד (PROMUSICAE)זהב30,000בריטניה (BPI)פלטינה600,000
'פאטאפיזיקה הוא רעיון פילוסופי-סאטירי שפותח על ידי הסופר והמחזאי הצרפתי אלפרד ז'ארי (1873–1907) כפרודיה על המדע והפילוסופיה של המדע.
ז'ארי הגדיר את ה'פאטאפיזיקה כ"מדע של הפתרונות הדמיוניים" וכ"מדע העוסק במה שנמצא מעבר למטאפיזיקה".
גישה זו מתמקדת בחקר החריגים, הסוטים מהכלל, והפרדוקסים, בניגוד למדעים המקובלים שמתמקדים בכלל או בנורמה.
המושג הופיע לראשונה ביצירותיו של ז'ארי, בהן המחזה "המלך אובו", כחלק מתפיסת עולם חתרנית, שנועדה ללעוג למוסדות התרבות והמדע.
ז'ארי ראה ב'פאטאפיזיקה תגובה לנטייה של הפילוסופיה והמדע לנסות לבסס חוקיות אוניברסלית, והתעניין דווקא ביוצא הדופן ובחריג.
על פי ההגדרה ביצירתו "Gestes et opinions du docteur Faustroll, pataphysicien" , מדובר ב"מדע שעוסק במה שנמצא מעבר למטאפיזיקה, בין אם בתוך תחומה או מחוצה לה, והוא משתרע באותה מידה על מה שנאמר שהוא מדומה, כפי שהוא משתרע על מה שנאמר שהוא נכון".
קלינמן הוא הסטייה הבלתי צפויה של אטומים שהמשורר כריסטיאן בוק מכנה "...הסטייה הקטנה ביותר האפשרית שיכולה לעשות את ההבדל הגדול ביותר האפשרי".
דוגמה לכך היא המילה merdre של ג'ארי, סטייה של merde בצרפתית ("חרא").
אנטינומיה היא מה שאינו תואם זה לזה.
היא מייצגת את הדואליות של הדברים, את ההד או הסימטריה, את הטוב והרע בו זמנית.
אנדרו הוגיל מציין לכך דוגמאות שונות, כולל הפלוס-מינוס, הפאוסט-טרול, ההלדרן-אבלו, הכן-אבל, הא-הא והפרדוקס.
מקור המונח סיזיגיה הוא באסטרונומיה ומציין את יישורם של שלושה גופים שמימיים בקו ישר.
בהקשר 'פאטאפיזי זהו משחק מילים.
בדרך כלל הוא מתאר צירוף של דברים, משהו בלתי צפוי ומפתיע.
סרנדיפיות הוא מפגש מקרי פשוט, אך לסיזיגיה יש מטרה מדעית יותר.
ז'ארי הציע כי נפילת גוף לכיוון מרכז עשויה שלא להיות עדיפה על עלייתו של ואקום לכיוון פריפריה.
המוחלט הוא הרעיון של מציאות טרנסצנדנטלית.
אנומליה מייצגת את היוצא מן הכלל.
ז'ארי גרס כי "ה'פאטאפיזיקה תבחן את החוקים השולטים ביוצאי דופן, ותסביר את היקום כתוספת לחריגים אלה".
בוק מכנה זאת "..."החלק המודחק של כלל אשר מבטיח שהכלל לא יפעל".
'פטפורה היא מטפורה של מטפורה.
הרחבה יוצאת דופן המבוססת על 'פטאפיזיקה'.
כפי שז'ארי טען ש'פטאפיזיקה היא...
"רחוקה מהמטאפיזיקה כמו שהמטאפיזיקה רחוקה מהמציאות הרגילה", פטפורה מנסה ליצור צורת דיבור שרחוקה מהמטאפורה כפי שהמטאפורה רחוקה משפה לא-פיגורטיבית.
ה'פטפורה היא דימוי שמתקיים כבר לא רק כהשוואה, אלא כמציאות בדיונית שמנותקת מהמציאות המקורית.
היא מדמה מצב שבו המטאפורה הפכה לעולם עצמאי עם חוקים פנימיים, דמויות, ומערך נרטיבי שלם.
בשנות ה-60, ה'פטאפיזיקה שימשה כעיקרון קונספטואלי בתוך צורות אמנות שונות, במיוחד פופ ארט ותרבות פופולרית.
יצירות במסורת ה'פטאפיזיקה נוטות להתמקד בתהליכי יצירתן, ואלמנטים של מקריות או בחירות שרירותיות הם לעיתים קרובות מפתח בתהליכים אלה.
יצירות נבחרות של האמן מרסל דושאן והמלחין ג'ון קייג' מתאפיינות באלמנטים אלה.
אסגר יורן, 'פטאפיזיקאי וחבר באינטרנציונל הסיטואציוניסטי, התייחס לפטאפיזיקה כדת חדשה.
הרעיונות של 'פטאפיזיקה השפיעו על זרמים אוונגרדיים שונים במאה ה-20 וה-21, בהם הסוריאליזם, דאדא, ופוסטמודרניזם.
אלמנטים 'פאטאפיזיים ניכרים גם באמנות קונספטואלית, במוזיקה ניסיונית, ובספרות אבסורדית.
...And Justice for All (בתרגום חופשי: ...וצדק לכל) הוא אלבום האולפן הרביעי של להקת המטאל מטאליקה.
האלבום יצא לאור בשנת 1988.שם האלבום נלקח מהמשפט האחרון בשבועת האמונים האמריקאית.
אלבום זה הוא הראשון שהוקלט ללא הבסיסט קליף ברטון, שנהרג בשנת 1986 בעקבות התהפכות אוטובוס הלהקה, בעת ששהתה בשוודיה במסגרת סיבוב הופעות.
במקומו צורף ללהקה הבסיסט ג'ייסון ניוסטד, שנבחר בקפידה על ידי חברי הלהקה לאחר מבחנים רבים, והשתתף בהקלטת האלבום.
את המילים לשיר To Live Is to Die, כתב קליף ברטון לפני מותו, וסולן הלהקה, ג'יימס הטפילד, החליט להוסיף את השיר לאלבום לזכרו של ברטון.
...And Justice for All הוא האלבום המורכב ביותר מבחינת הביצועים האינסטרומנטליים ונעשה בו שימוש בטכניקה של הקלטות כפולות (למשל התופים ב-Dyers Eve) מה שגרם לכך ששירים אחדים לא בוצעו מעולם או לעיתים נדירות בהופעות חיות.
באלבום זה, לעומת אלבום קודמים, העוצמה של גיטרת הבאס הונמכה משמעותית במיקס, מה שגורם לצליל להשמע אטום ולא עוצמתי כמו באלבומים הקודמים.
ג'ייסון ניוסטד טען כי פעולה זו נעשתה כחלק מה"זובור" ששאר חברי הלהקה עשו לו באותה התקופה, אך גם הטפילד וגם אולריך טענו שלא היו מרוצים במיוחד מאיכות ההפקה של האלבום.
הטקסטים של השירים, בדומה למנגינה, הם קודרים ורציניים ועוסקים בשחיתות פוליטית ובהפרות זכויות אדם.
שיר הנושא של האלבום הוא אחד השירים הארוכים ביותר של מטאליקה (יחד עם To Live Is To Die מאותו אלבום, The Outlaw Torn מ-Load ו-Suicide & Redemption מ-Death Magnetic) אשר מגיע כמעט ל-10 דקות.
השיר מדבר על כך שאין צדק בעולם, כיוון שהכסף הוא השולט בו.
בשל מורכבותו הטכנית של השיר, המעיטה הלהקה לנגן את השיר בהופעות חיות.
קירק האמט, גיטרה מובילה, טען שתוך כדי סיבוב ההופעות העוקב אחר האלבום, גילו חברי הלהקה כי האורך והמורכבות הטכנית של השירים בעייתית.
אחרי אחד הביצועים של השיר "...And Justice For All" בהופעה חיה ב-1989, ירדה הלהקה אל מאחורי הקלעים, ושם אמר אחד מהם "We will never play this fucking song again!" ("לעולם לא נחזור לנגן את השיר המזוין הזה שוב").
למרות "הבטחה" נחרצת זו השיר נוגן שוב ב-2007 בהופעה בליסבון.
היצירה המפורסמת ביותר באלבום היא One ("אחד"), אשר מתחילה בתיפוף מהיר הנשמע כיריות.
זוהי יצירה שברוב חלקיה היא איטית, מלודית ומלאת רגש, המתארת את ייסורי הגיהנום אשר עובר הדובר, נכה מלחמה אשר איבד את כל חושיו במלחמה.
הוא מספר כיצד הוא שוכב על המיטה בבית-החולים מבלי לראות או לשמוע דבר, כל רצונו הוא למות, אך אפילו את זה הוא לא יכול לבקש, כיוון שאינו יכול לדבר.
בסוף היצירה הוא זועק בלבו לאלוהים שיעזור לו ויושיע אותו מייסוריו על ידי המתה.
תוכנה של היצירה מבוסס על הספר "ג'וני שב משדה הקרב" מאת דלטון טרמבו, המספר על חייל שהפך לנכה במלחמת העולם הראשונה.
קטעים מתוך הסרט שנוצר כעיבוד לספר שולבו בקליפ לשיר והלהקה אף רכשה את הבעלות על הסרט, כדי למנוע תביעות זכויות יוצרים.
הסולו לקראת סוף השיר הוא אחד הסולואים המהירים והטכניים ביותר של מטאליקה, והוא מנוגן בחלקו בטכניקת Tapping (מנוגנת על ידי הקשה על המיתרים במהירות באמצעות שתי הידיים).
שתי יצירות בולטות נוספות מתוך האלבום הן היצירה האינסטרומנטלית To Live is To Die ("לחיות זה למות") ו-Dyers Eve, אשר באות ברצף בזו אחרי זו ומגיעים ביחד ל-15 דקות בדיוק.
זו גם היצירה האחרונה אשר ברטון השתתף בהלחנתה והיא הוקדשה לזכרו.
היצירה מתחילה בפריטה עדינה ומלאת רגש על גיטרה אקוסטית, אשר נקטעת בהדרגה על ידי תיפוף אגרסיבי של אולריך והגיטרה האקוסטית מתחלפת בחשמלית.
שיאה של היצירה הוא בסולו מלודי, עדין ומלא רגש של גיטרה חשמלית, ללא ליווי שאר הכלים.
לקראת הסוף מופיע קטע מילולי פילוסופי, אשר נכתב על ידי ברטון ומוקרא על ידי הטפילד בנימה של קריינות.
בסוף היצירה, הגיטרות החשמליות והתופים נקטעים בהדרגה על ידי אותו קטע אקוסטי אשר הופיע בהתחלה.
קטע זה שוב נקטע, אך הפעם בבת אחת, על ידי הפתיחה של השיר הבא, Dyers Eve, שהוא אחד השירים המהירים והטכניים ביותר של מטאליקה.
הפעם, הדובר בשיר מותח ביקורת נוקבת על הוריו על כך שלא גידלו אותו כהלכה.
השיר בוצע לראשונה בהופעה חיה רק ב-2004, 16 שנים לאחר יציאת האלבום.
ג'יימס הטפילד - גיטרה ושירה
ג'ייסון ניוסטד - גיטרה בס
הוא האלבום השני של אואזיס.
האלבום יצא באוקטובר 1995 ובמהרה זכה להצלחה רבה.
הסגנונות שבהם מתאפיין האלבום הם בריטפופ, רוק ורוק אלטרנטיבי.
רבים מחשיבים את האלבום כתמצית הבריטפופ.
אואזיס ובלר, שנחשבו לטובי הבריטפופ בתקופה, הכריזו על תחרותם בגלוי כשהוציאו את שני הסינגלים הראשונים שלהם מהאלבום באותו יום.
"Country House" של בלר מכר 274,000 עותקים ואילו "Roll With It" של אואזיס מכר רק 216,000 עותקים.
אך לבסוף האלבום של אואזיס, "", היה מצליח בהרבה מ-"The Great Escape" של בלר.
באלבום זה הוחלף המתופף טוני מק'קרול באלן וייט.
כל השירים נכתבו על ידי נואל גלאגר ובוצעו על ידי אחיו, ליאם, פרט ל-"Don't Look Back in Anger", אותו מבצע נואל עצמו.
(פלוס 44) היא להקה שהוקמה בפברואר 2005 על ידי שניים מחברי להקת "בלינק-182" לאחר שזאת הכריזה על "הפסקה בלתי מוגבלת בזמן".
הרעיון להקמתה עלה בעת שבלינק-182 שהו בסיבוב ההופעות האחרון שלהם בבריטניה ושמה לקוח מקידומת החיוג הבינלאומית של המדינה.
מארק הופוס (הבסיסט/סולן של בלינק-182)
טראוויס בארקר (המתופף של בלינק-182)
בנובמבר 2006 הוציאה הלהקה את אלבומה הראשון, "When Your Heart Stops Beating", שהגיע למקום העשירי במצעד מכירות האלבומים האמריקני באותו שבוע.
הסינגל הראשון מתוך הדיסק היה "When Your Heart Stops Beating" בארצות הברית ואילו באירופה היה "Lycanthrope".
הסינגל השני, "Baby Come On", יצא ב-17 בפברואר 2007.
בקיץ 2007, יצאה הלהקה לסיבוב הופעות אשר נקרא "Honda Civic Tour" עם הלהקות פול אאוט בוי, דה אקדמי איז..., קוברה סטארשיפ ופול וול.
ב-23 באוקטובר 2007, הודיע הופוס באתר הרשמי שלו, www.himynameismark.com, כי הלהקה חתמה חוזה עם חברת התקליטים Interscope Records, כדי להתחיל לעבוד על האלבום השני.
הלהקה ביצעה גרסאות כיסוי בהופעות החיות שלה.
הלהקה הקליטה שני קאברים (גרסאות כיסוי) לשירים:
Guten Tag, של להקת Wir Sind Helden הגרמנית שבוצע במסגרת פרויקט של שירות הורדת המדיה של חברת אפל, iTunes.הפרויקט נקרא iTunes Foreign exchange ובמסגרתו להקות מרחבי העולם מקליטות שירים אחת של השנייה, השיר שלהקת Wir Sind Helden תקליט הוא "When Your Heart Stops Beating".
I am One של להקת הסמאשינג פאמפקינס האמריקאית הוקלט במסגרת הקלטת דיסק מחווה ללהקה המצליחה, את השיר ניתן לשמוע בעמוד הMyspace של 44+.
הוא אלבום האולפן השביעי של הזמרת היפנית איומי האמסאקי.
כל השירים באלבום נכתבו על ידי האמסאקי.
האלבום יצא לאור באופן רשמי ב-1 בינואר 2006, אך החל להופיע בחנויות כבר ב-28 בדצמבר 2005. האלבום ממוקם במקום הרביעי ברשימת 10 האלבומים הנמכרים ביותר ביפן בשנת 2006.
ביפן נמכרו 877,433 עותקים, והאלבום נמכר במשך 31 שבועות.
האלבום קיבל התר של מיליון מ-RIAJ.
בשנת 2007, Avex Trax דיווח שהאלבום מכר 1,030,000 עותקים ביפן.
מספר רצועה שם הרצועה סוג הרצועה 1 "STEP you "Original Mix רצועה רגילה 2 "is this LOVE?
הסינגל יצא ב-20 באפריל 2005. הוא הגיע למקום הראשון במצעדים, ונשאר בהם 19 שבועות.
הסינגל יצא ב-3 באוגוסט 2005. הוא הגיע למקום הראשון במצעדים, ונשאר בהם 13 שבועות.
הסינגל יצא ב-14 בספטמבר 2005 הוא הגיע למקום הראשון במצעדים, ונשאר בהם 14 שבועות.
הסינגל יצא ב- 30 בנובמבר 2005. הוא הגיע למקום הראשון במצעדים, ונשאר בהם 7 שבועות.
תאריך יציאהשם המצעדמיקוםמכירותזמן במצעד1 בינואר 2006אוריקון - מצעד האלבומים היומי#11 בינואר 2006אוריקון - מצעד האלבומים השבועי#1 (שבועיים)877,43331 שבועות1 בינואר 2006אוריקון - מצעד האלבומים החודשי#11 בינואר 2006אוריקון - מצעד האלבומים השנתי#8
תאריך יציאהשם המצעדמיקום במצעדשבועות20 באפריל 2005STEP you/is this LOVE?#1193 באוגוסט 2005fairyland c/w "alterna"#11314 בספטמבר 2005HEAVEN#11430 בנובמבר 2005Bold & Delicious / Pride#171 בינואר 2006#148
(בעברית: אתה משגע אותי) הוא הסינגל השלישי של זמרת הפופ האמריקאית בריטני ספירס, מתוך אלבום הבכורה שלה, .
השיר יצא בשתי גרסאות, גרסת הסינגל (רמיקס) וגרסת האלבום.
לתחנות הרדיו ולחנויות יצא השיר תחת השם "".
הרמיקס נכלל מאוחר יותר באלבום האוסף Greatest Hits: My Prerogative.
זוהי גרסה ממוקססת של השיר והיא יותר קצבית יותר ומכילה אלמנטים של דאנס בניגוד לגרסת הטין פופ הרגילה.
גרסת הרמיקס נכללה בפסקול הסרט "Drive Me Crazy" בכיכובו של אדריאן גרנייה אשר יצא לאקרנים ב-28 בספטמבר 1999. בסיבובי הופעות הופיעה ספירס עם שתי הגרסאות.
השיר זכה להצלחה וביקורות חיוביות, והיה לשיר השני של ספירס להתברג לעשירייה הפותחת של בילבורד הוט 100.
וידאו קליפ צולם לגרסת הרמיקס בלבד, שהיה לשיר השני שצולם עליו פרק של "Making The Video" בערוץ MTV.
השיר הפך ללהיט בארצות הברית.
הסינגל נכנס לעשרת המובילים במצעד הבילבורד ונשאר במקום העשירי במשך שבוע, בשל ההשמעות הרבות בתחנות הרדיו.
למרות זאת, הסינגל נכשל במכירות ולא נכנס למצעד "100 הנמכרים".
הגורם להיקף המכירות נמוך היה העובדה שהסינגל יצא לאור בפורמט "12, אשר באותה תקופה מעמדו היה פחות מהפורמט הרגיל.
הסינגל מכר 409,000 עותקים בצרפת וקיבל מעמד זהב, בגרמניה מכר כ-250,000 עותקים וקיבל מעמד זהב גם כן ובבריטניה מכר כ-286,000 עותקים והגיע למעמד כסף.